За трке у овој дисциплини било је пријављено 68 такмичара из 60 земаља. Титулу светског првака из 2017. са успехом је одбранио кинески пливач Суен Јанг који је финалну трку испливао у времену од 1:44,93 секунди. Сребрну медаљу освојио је члан репрезентације Јапана Кацухиро Мацумото, док су бронзану медаљу поделили Мартин Маљутин из Русије и Британац Данкан Скот који су финалну трку испливали у идентичном времену 1:45,63 минута.